A BIZOTTSÁG 933/2009/EK RENDELETE
(2009. október 6.)
a 779/98/EK tanácsi rendelet részletes végrehajtási szabályainak a Törökországból származó baromfihús-ágazati termékek közösségi behozatalára vonatkozó egyes vámkontingensek megnyitása és kezelése tekintetében történő megállapításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (1) (az egységes közös piacszervezésről szóló rendelet) és különösen annak 144. cikke (1) bekezdésére és 148. cikkére, összefüggésben 4. cikkével,
tekintettel a Törökországból származó mezőgazdasági termékeknek a Közösségbe történő behozataláról, a 4115/86/EGK rendelet hatályon kívül helyezéséről és a 3010/95/EK rendelet módosításáról szóló, 1998. április 7-i 779/98/EK tanácsi rendeletre (2) és különösen annak 1. cikkére,
mivel:
(1)
A mezőgazdasági termékekre vonatkozó kereskedelmi szabályozásról szóló, 1998. február 25-i 1/98 EK-Törökország társulási tanácsi határozat (3) létrehozta a Törökországból származó mezőgazdasági termékek Közösségbe történő behozatalára alkalmazandó preferenciális rendszert.
(2)
A Törökországból származó baromfihús-ágazati termékek közösségi behozatalára vonatkozó egyes vámkontingensek megnyitása és kezelése tekintetében a 779/98/EK tanácsi rendelet részletes végrehajtási szabályainak megállapításáról szóló, 2007. november 26-i 1383/2007/EK bizottsági rendelet (4), amely az 1396/98/EK rendelet (5) helyébe lépett, vámkontingenseket nyitott meg a baromfihús-ágazati termékek behozatalára vonatkozóan, és megállapította e kontingensek kezelésének részletes szabályait.
(3)
Mivel a mezőgazdaság más ágazataiban előnyösnek bizonyult azon elv alkalmazása, hogy a vámkontingensre vonatkozó kérelmeket beérkezési sorrend szerint bírálják el, továbbá mivel ezáltal egyszerűsíthetők az igazgatási feladatok, indokolt, hogy az e rendeletben szabályozott vámkontingens kezelése a továbbiakban az 1234/2007/EK rendelet 144. cikke (2) bekezdésének a) pontjában előírt módszerrel történjék. Ennek érdekében a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (6) 308a. és 308b. cikke, valamint 308c. cikkének (1) bekezdése szerint helyénvaló eljárni.
(4)
Az egyik rendszerről a másikra való áttérés sajátosságai miatt szükséges, hogy az e rendeletben szabályozott vámkontingens a 2454/93/EGK rendelet 308c. cikke értelmében ne minősüljön kritikusnak. Mindazonáltal nem zárható ki annak a lehetősége, hogy a körülmények megváltozása következtében a szóban forgó vámkontingens az említett cikk értelmében kritikussá válik.
(5)
Következésképpen az 1383/2007/EK rendeletet hatályon kívül kell helyezni, és helyette újat kell elfogadni. Mindazonáltal helyénvaló az említett rendelet hatályát fenntartani az e rendelet által szabályozott vámkontingens-időszakokat megelőző vámkontingens-időszakokra kibocsátott behozatali engedélyek tekintetében.
(6)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
(1) Ez a rendelet a mellékletben meghatározott, baromfihús-ágazati termékek behozatalára vonatkozó vámkontingens megnyitásáról rendelkezik.
A vámkontingens kezelése éves alapon, a január 1-jétől december 31-ig tartó időszakban („behozatali vámkontingens-időszak”) történik.
(2) Az e rendelet mellékletében meghatározott vámkontingenst a 2454/93/EGK rendelet 308a. és 308b. cikkében, valamint 308c. cikkének (1) bekezdésében foglalt rendelkezések szerint kell kezelni. Az említett rendelet 308c. cikkének (2) és (3) bekezdése nem alkalmazandó.
2. cikk
Az 1/98 EK-Törökország társulási tanácsi határozathoz mellékelt 3. jegyzőkönyv 16. cikkében foglalt rendelkezésekkel összhangban az e rendelet mellékletében meghatározott vámkontingens keretében importált termékek szabad forgalomba bocsátásának feltétele származási bizonyítvány bemutatása.
3. cikk
Az 1383/2007/EK rendelet hatályát veszti. Rendelkezéseit mindazonáltal a 2010. január 1-jét megelőzően kiadott engedélyek alapján szerzett jogokra - az engedélyek érvényességének lejártáig - továbbra is alkalmazni kell.
4. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ezt a rendeletet 2010. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. október 6-án.